**ՆԱԽԱԳԻԾ**

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ Ա Ն**

**Օ Ր Ե Ն Ք Ը**

**«ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Տեղական ինքնակառավարման մասին»Հայաստանի Հանրապետության 2002 թվականի մայիսի7-ի ՀՕ-337 օրենքի (այսուհետ՝ Օրենք) 18-րդ հոդվածի 1-ին մասը լրացնել հետևյալ բովանդակությամբ 41.9-րդ կետով.

«41.9) համայնքի ղեկավարի առաջարկությամբ, օրենքով սահմանված կարգով որոշում է կայացնում համայնքի վարչական սահմաններում գտնվող պահպանվող լանդշաֆտ կատեգորիայի բնության հատուկ պահպանվող տարածք ստեղծելու վերաբերյալ:».

**Հոդված 2.** Օրենքի 43-րդ հոդվածի 2-րդ մասի 2-րդ կետի «հողամասերը» բառից հետո լրացնել «`բացառությամբ բնության հատուկ պահպանվող տարածքների հողամասերից» բառերը։

**Հոդված 3.** Օրենքի 51-րդ հոդվածի 1-ին մասի 1-ին կետը խմբագրել հետևյալ բովանդակությամբ.

«1) կազմակերպում է համայնքի սեփականություն հանդիսացող հողերի և դրանց վրա գտնվող տեղական նշանակության բնության հատուկ պահպանվող տարածքների և համայնքային անտառների պահպանությունը` օրենքով սահմանված կարգով»:

**Հոդված 5.** Օրենքի 51-րդ հոդվածի 2-րդ մասը լրացնել հետևյալ բովանդակությամբ նոր՝ 3-րդ և 4-րդ կետերով․

«3) օրենքով սահմանված դեպքում իրականացնում է բնության հուշարձանի պահպանությունը և օգտագործումը։

4) սահմանում է տեղական նշանակության բնության հատուկ պահպանվող տարածքի օգտագործման վճարների չափը»:

**Հոդված 6.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: